રાજકોટના મવડીમાં આવેલ શ્રીનાથજી સોસાયટી શેરી નંબર 11માં રહેતા દીપકભાઈ દુર્લભજીભાઈ ચાવડા નામના 45 વર્ષીય આધેડે માલવીયાનગર પોલીસ સ્ટેશનમાં નોંધાવેલી ફરિયાદમાં જણાવ્યું હતું કે ગત રાત્રે તેઓ ઘરે હતા ત્યારે અગ્યાર વાગ્યા આસપાસ એક પોલીસ સમન્યવ લખેલી કાર અને બાઇકમાં 12 જેટલા શખ્સો આવ્યા હતા જે પૈકી રોહિત ગાજીપરાની સોલારની કંપનીમાં અગાઉ ફરિયાદીનો ભાઈ નિતેશ ચાવડા સેલ્સમેન તરીકે નોકરી કરતો હતો પરંતુ થોડા સમય પહેલા નોકરી મૂકી દીધી હતી બાદમાં રોહિત ભાઈ નિતેશ પાસે પ્રાઈઝ લિસ્ટ સહિતનો ડેટા માંગતો હતો અને જે બાબતે ફોનમાં અગાઉ ધાકધમકી પણ આપી હતી બાદમાં સમાધાન કરવાનું કહી ગત રાત્રે ઘરે આવ્યો હતો અને ફરિયાદી દીપકભાઈને બહાર બોલાવી ગાળો ભાંડી લોખંડના પાઇપ, પ્લાસ્ટિકના પાઇપથી હુમલો કર્યો હતો વચ્ચે પડતા નિતેશભાઈને પણ ઇજા થઇ હતી શેરીમાં જાહેરમાં ગાળો ભાંડી દેકારો કરી રીતસરનો આતંક મચાવ્યો હતો અને આખો વિસ્તાર બાનમાં લઇ લીધો હતો ઘટનાને પગલે માલવીયાનગર પોલીસ સ્ટેશનના પીઆઇ એન એન ચુડાસમા, ક્રાઇમ બ્રાન્ચ સહિતનો કાફલો દોડી ગયો હતો પોલીસે ગૂનો નોંધી આંતક મચાવનાર પોલીસ સમન્વય જેતપુર પ્રેસીડેન્ટ રોહિત ચકુ ગાજીપરા, પોલીસ સમન્વય ગોંડલના ક્રાઇમ રિપોર્ટર રવિ રાજેશ રામાણી, પોલીસ સમન્વય રાજકોટ જીલ્લા પ્રેસીડેન્ટ તેજસ ભીખા ગાજીપરા, પોલસ સમન્વય રાજકોટ ઝોન – 2ના પ્રેસીડેન્ટ પ્રશાંત રમેશ ગાજીપરા, રવિરાજ જીવા કટારીયા, મુકેશ ભુપત પરમાર, રાજેન ધીરજલાલ આંકલીયા, અજ્ય અશોક ચાવડા, રાહુલ જયસુખ ગજેરા, રમેશ નરશી ચરમાણી, વિશાલ રમેશ ડોબરીયા અને પંકજ ધરમશી શીંગાળાની ગણતરીની કલાકોમાં જ ધરપકડ કરી હતી.